Izinzer

Izinzer ( isem ussnan : Coleoptera ) d tafesna n ibureɣsen yeṭṭafaren afelfesna n tgensefriwin deg wader-smil n temsefriwin [ 1 ] [ 2 ] [ 3 ] . Tilmas-is yettwassnen ugtent s waṭas, anda ttawṭent ɣer 400.000 n telmas neɣ ayen yegdan 40% n yiburɣas i d-ittwasnemlen, ayen i d-immalen d akken iznezren i d ibureɣsen yakk ɣef wacu i d-yella usenmel d uglam ugar n ibureɣsen niḍen, anda i d-ssiliɣen azal n 30% n tudert yettwassnen, acku llant wazal n 5 alamma d 8 n imelyan n telmas yettwassnen d tid ur nettwassen.

Dɣa. ar tura, mazal yettili-d usnirem d tifin n telmas timaynutin war tamuɣli ɣer telmas inegren neɣ tid yuɣalen d temɣuzin . Izinezren ttidiren deg wamur ameqran n twennaḍin, ama deg yigran, deg tẓegwa neɣ deg tneẓrufin , maca ur ttidiren ara deg yideggan anda yettili usemmiḍ am Antraktika .

Tilmas n izinezren s umgarad-nsent, d tid iy tetten imɣan d traɣlalin d wadalen , akken i tteɣẓaẓent isekla imidduren d wid yeɣlin s agensu n tadriwin-nsent , akken i llant kra seg telmas-is d tigemrawin , anda i tettent ibureɣsen niḍen, neɣ deg tikwal niḍen tettent ula d yifrax n yigḍaḍ .

Tamhazt

Izinezren ttemyarawen s temhazt tummidt * Archived 2022-03-28 at the Wayback Machine anda tawtemt tessrusay seg kra n imṛawen, n twinas alama d igimen n tmellalin deg teɣzi n tudert-is, deg yal tikkelt tessrusay timellalin-is deg wadeg imezgi anda yettili wučči i tkeččawin-is mi ara ad frurxent. Yerna tikeččawin n izinzer mgaradent ɣef tkeččawin n ibureɣsen niden deg tmeẓrit-is taqurant d yixef-is amsulles akken i llan yiriwen deg yimi i twaffẓa d yimrujen n wesgunef deg tɣzi n tfekka-ines.

Amyaraw d tikeli

Deg talit n usiken, izinezren sskanayen-d tikeli tukrist, anda tikdi (rriḥa) tga d amur axatar deg temhelt n usiken. Ma yella ɣer kra n telmas n twacult n nicrophorus yettili-d umennuɣ gar n twetmin anda tid-ak yettwarnan (yettwaɣlaben) tteffɣent seg wannar n usiken s umṭafar anda i d-ttegrayen anagar izinezren ussisen (ijehden) i usegger n usiken yakk d izenzer ussis.

Deg tuget n tegnatin tettili-d tallit n usiken d tin meẓẓiyen anda tettawi kra b tsinin neɣ tesdatin . Maca ɣer kra n telmas tettkemmil temhalt n wuggi aṭas n tesragin anda i d-tettili tuddit n uẓẓel seg iwetmen ɣdr twetmin sin akin tteylullusent tmellalin i wakken ad ttwasersent, dɣa asrusu n tmellalin yemgarad seg telmest ɣer telmest niden, acku kra n telmas ssrusayent timellalin-nsent deg yiferran n y imɣan ma d tilmas niden zeṭṭen-tt-d tadliwin n weɣris deg yiferran n yimɣan sin akin ad ssersent deg-sent timellalin i wakken ad ttwaggẓent akken iy ssefk. Akken daɣen i llant telmas yeɣɣazen igedfen deg umezzur neɣ zdat am uẓerri iggaren timellalin-is s agensu (daxel) n yiẓẓan sin akin ad ten-yerr d tuzza (tamdurant) w ad tizzuɣer s yiṭarren-is n deffir ɣer wangu-ibes Archived 2021-11-14 at the Wayback Machine .

Tiwaculin

Imniren

Ẓeṛ daɣen